b'\n_START_ARTICLE_\nAfici\xc3\xb3 al ferrocarril\n_START_PARAGRAPH_\nL\'afici\xc3\xb3 al ferrocarril inclou activitats relacionades amb aquest mitj\xc3\xa0 de transport com la fotografia de trens, el col\xc2\xb7leccionisme de maquetes, els viatges en ferrocarril i el modelisme virtual.\n_START_SECTION_\nFotografia de trens\n_START_PARAGRAPH_\n\xc3\x89s una activitat freq\xc3\xbcent entre els aficionats al ferrocarril. Consisteix a anar a algun lloc on hi haja vies i esperar un tren determinat. A Espanya on hi ha 9 companyies ferrovi\xc3\xa0ries (omeses les contractes d\'obres),Metro Bilbao, Metro Madrid, Metro Barcelona, Ferrocarrils de la Generalitat de Catalunya, Ferrocarrils de la Generalitat Valenciana, Euskotren Bideak, Ferrocarrils de Via Estreta, Serveis Ferroviaris de Mallorca i Renfe Operadora. Hi ha molta varietat de trens per fotografiar, malgrat que Renfe Operadora ha anat llevant trens i tancant l\xc3\xadnies i relacions (vegeu degradaci\xc3\xb3 material convencional).\n_START_SECTION_\nCol\xc2\xb7leccionisme de trens en miniatura\n_START_PARAGRAPH_\nHi ha molts aficionats que posseeixen reproduccions en miniatura de certs trens. A Espanya on hi ha pocs fabricants, hi ha poc material en comparaci\xc3\xb3 amb altres pa\xc3\xafsos com Alemanya o Regne Units. Les reproduccions estan normalment fetes a escala OO (1:76), HO (1:86/1:100) o N (1:150/1:160). Malgrat el poc material espanyol que hi ha al mercat, els fabricants comencen a treure moltes peces noves.\n_START_SECTION_\nSimulaci\xc3\xb3 ferrovi\xc3\xa0ria\n_START_PARAGRAPH_\nAmb l\'abaratiment dels ordinadors i la pot\xc3\xa8ncia cada cop m\xc3\xa9s elevada d\'aquestos, els fabricants de programari estan traient simuladors de conducci\xc3\xb3 de trens, i de disseny de maquetes. Els simuladors m\xc3\xa9s populars s\xc3\xb3n transport Tycoon, Railway Tycoon, Microsoft Train Simulator, TrainZ i  Raily. Hi ha simuladors molt bons com el Zusi, BVE o Loksim 3D que fan molt bona la simulaci\xc3\xb3, especialment aquest darrer on el "maquinista" pot interaccionar amb els senyals de la mateixa manera que es fa en la realitat, i els moviments del tren, aix\xc3\xad com el so, s\xc3\xb3n molt reals i de bona qualitat. Pel que fa als simuladors de maquetes, cal dir que s\xc3\xb3n generalment programes que serveixen per dissenyar maquetes amb les vies d\'un fum de fabricants, i hi ha alguns d\'estos que permeten fins i tot fer c\xc3\xb3rrer trens per "provar" la maqueta. El XTrkCad, programari lliure, n\'\xc3\xa9s un bon exemple._NEWLINE_Els simuladors de tr\xc3\xa0nsit ferroviari o de CTC, s\xc3\xb3n un altre tipus de simuladors que agraden molt a aquests aficionats, ja que hi ha molts que els hi agrada la circulaci\xc3\xb3 ferrovi\xc3\xa0ria. Generalment aquesta mena de simuladors s\xc3\xb3n els mateixos que s\'empren als centres de control ferroviari reals. Entre ells podem trobar Train Director que \xc3\xa9s programari lliure, o Train Dispatcher.'